**NOTĂ INFORMATIVĂ**

**la proiectul de lege pentru modificarea Legii nr. 341/2022 pentru modificarea Legii nr.172/2014 privind aprobarea Nomenclaturii combinate a mărfurilor**

1. **Denumirea autorului și, după caz, a participanților la elaborarea proiectului**

Prezentul proiect de act normativ este elaborat de către Ministerul Dezvoltării Economice și Digitalizării.

1. **Condițiile ce au impus elaborarea proiectului și finalitățile urmărite**

În vederea asigurării condițiilor favorabile de activitate a producătorilor autohtoni și a unui climat investiţional favorabil în Republica Moldova, Ministerul Dezvoltării Economice și Digitalizării a lansat procedura de revizuire a politicii tarifare la importul materiei prime utilizate în procesul de producere, care nu este disponibilă pe piața internă și nu poate fi importată, în regim preferențial, în cadrul Acordurilor de liber schimb în vigoare. Astfel, companiile din Republica Moldova au prezentat propuneri, însoțite de argumente justificative și cuantificabile, precum și lista pozițiilor tarifare conform Nomenclaturii Combinate a Mărfurilor în vederea diminuării taxei vamale la import. Drept urmare, modificările respective vor contribui la crearea condițiilor avantajoase pentru procurarea materiei prime de pe pieţele alternative, reducerea riscului de dependenţă de o singură piaţă de aprovizionare, preţuri mai avantajoase pentru produsele finite și sporirea dezvoltării industriei de prelucrare.

Totodată, informăm că, Republica Moldova are o serie de angajamente în cadrul Organizației Mondiale a Comerțului, inclusiv implementarea angajamentelor privind tarifele vamale constau în respectarea plafoanelor tarifare la import stabilite în Lista CLI (WT/ACC/MOL/37/Add.1-Schedule CLI Moldova), anexată la Protocolul de aderare a Republicii Moldova la Acordul de la Marrakech privind constituirea OMC (Legea Nr.218/2001, art. 3). Drept urmare, este necesară operarea modificării taxelor vamale pentru 15 poziții tarifare, în vederea respectării angajamentelor privind taxa vamală maximă aplicată.

În același timp, menționăm că, Sistemul armonizat de descriere şi codificare a mărfurilor, aprobat de Organizația Mondială a Vămilor, la care Republica Moldova este parte, prevede actualizarea NCM la fiecare 5-6 ani calendaristici. În acest sens, modificările aprobate prin Legea 341/2022 pentru modificarea Legii nr.172/2014 privind aprobarea Nomenclaturii combinate a mărfurilor, constituie completarea și modificarea unor coduri tarifare și a descrierii acestora. Astfel, în procesul de editare a noii versiuni a Sistemului Armonizat au fost admise unele erori de ordin tehnic survenite ce urmează a fi rectificate în vederea asigurării aplicării corecte a NCM.

1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**

Prezentul proiect de act normativ nu contravine legislației Uniunii Europene.

1. **Principalele prevederi ale proiectului și evidențierea elementelor noi**

Modificările introduse reprezintă modificări operate pentru 59 de poziții tarifare, din care: pentru 5 poziții tarifare se modifică taxa vamală din 15% în 5%; pentru 13 poziții se modifică taxa vamală din 5% în 0%; pentru 15 poziții se modifică taxa vamală din 10% în 0%; pentru 1 poziție tarifară din 20% în 0%; pentru 1 poziție tarifară din 15% în 0%; pentru 1 poziție tarifară din 5,5% în 5,2%; pentru 1 poziție tarifară din 6,5% în 5%; pentru 3 poziții tarifare se modifică taxa vamală din 6.5% în 0%; pentru 3 poziții se modifică taxa vamală din 1% în 0%; pentru 3 poziții se modifică taxa vamală din 8% în 0%; 4 poziții tarifare noi; și pentru 8 poziții tarifare sunt introduse modificări de ordin tehnic.

Totodată, menționăm că, reieșind angajamentele din cadrul OMC privind taxa vamală maximă aplicată, au fost operate modificări pentru următoarele 15 poziții tarifare: HS 0102 29 210; HS 0102 29 410; HS 0102 29 510; HS 0102 29 610; HS 0102 29 910; HS 1207 29 000; HS 8443 91 100; HS 8443 19 400; HS 8443 91 910; HS 8443 91 990; HS 8443 99 100; HS 8443 99 900; HS 8544 70 000; HS 9001 30 000; HS 9030 40 000.

Adițional, în vederea rectificării unor erori, au fost introduse modificări tehnice de completare a descrierii mărfurilor la nivel dezagregat, precum și au fost suplinite sau excluse note de la capitolul 24 și capitolul 30.

1. **Fundamentarea economico-financiară**.

Implementarea prevederilor proiectului elaborat nu necesită careva cheltuieli suplimentare de la bugetul de stat, nu necesită cheltuieli financiare şi de altă natură. Totodată, modificarea taxelor vamale va avea un impact la bugetul de stat în valoare de aproximativ 1,25 mln. dolari SUA. (calculele sunt estimative și au efectuate în baza importurilor RM pentru anul 2023).

1. **Modul de încorporare a actului în cadrul normativ în vigoare**

În conformitate cu prevederile art.56 alin.(3) din Legea nr.100/2017 cu privire la actele normative, prezenta lege va intra în vigoare la momentul publicării în Monitorul Oficial. Utilizarea sistemului de codificare a mărfurilor vizează direct activitatea atât a Serviciului Vamal și anume achitarea drepturilor de import de către agenții economici autohtoni care realizează activități de import. Astfel, în vederea asigurării condițiilor necesare pentru efectuarea activităților de comerț exterior se consideră oportun intrarea în vigoare la momentul publicării.

1. **Avizarea și consultarea publică a proiectului**

În scopul respectării prevederilor Legii nr. 100/2017 cu privire la actele normative și ale Legii nr. 239/2008 privind transparența în procesul decizional, anunțul privind consultările publice a proiectului a fost plasat pe platforma particip.gov.md ( \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

1. **Constatările expertizei anticorupție**

Informația referitoare la concluziile expertizei anticorupție urmează a fi inclusă în sinteza obiecțiilor și propunerilor/recomandărilor la proiectul de lege, ulterior avizării proiectului de către Centrul Național Anticorupție.

1. **Constatările expertizei de compatibilitate**

Proiectul nu este elaborat în scopul armonizării legislației naționale cu legislația UE, exceptându-se astfel, efectuarea expertizei de compatibilitate.

1. **Constatările expertizei juridice**

Informația referitoare la concluziile expertizei privind compatibilitatea proiectului de hotărâre cu alte acte normative în vigoare, precum și respectarea normelor de tehnică legislativă urmează a fi inclusă în sinteza obiecțiilor și propunerilor/recomandărilor la proiectul de lege, ulterior avizării proiectului de către Ministerul Justiției.

1. **Constatările altor expertize**

Proiectul hotărârii nu necesită a fi supus altor expertize

**Secretar de Stat Vadim GUMENE**